Document ID: /roh_data/filtered/fineweb-2-filterrobots_roh.jsonl.gz/62578

Ch'il virus circuleschia fetg a l'entschatta da l'onn da scola na saja betg ina surpresa senza conzepts da schurmetg. Ma ils uffants na piteschian betg mo da las mesiras da schurmetg, mabain era da las restricziuns suenter in'erupziun dal virus en scola.
Vinavant vegnia la situaziun dals ospitals svizzers pli e pli critica, malgrà ch'il dumber da las infecziuns novas stagneschia. Intginas regiuns da la Svizra tudestga n'hajan strusch pli letgs intensivs libers, di Tanja Stadler. Tar in quart da tut las persunas malsaunas da covid sin las staziuns intensivas sa tractia da glieud gist turnada da las vacanzas.
58% da la populaziun svizra saja vaccinada almain ina giada. Cun il progress actual dad 1% per emna sajan nus da Nadal là nua che la Frantscha saja oz e primavaira proxima là nua ch'il Portugal saja oz.